Svetová bedmintonová federácia

Svetová bedmintonová federácia () je medzinárodným riadiacim orgánom pre bedminton, ktorý je uznaný Medzinárodným olympíjskym výborom (MOV). Bola založená v roku 1934 ako Medzinárodná bedmintonová federácia () deviatimi členskými krajinami: Kanada, Dánsko, Anglicko, Francúzsko, Írsko, Holandsko, Nový Zéland, Škótsko a Wales. V roku 1981 sa zlúčila so Svetovou bedmintonovou federáciou a 24. septembra 2006 na mimoriadnom valnom zhromaždení v Madride (Španielsko) sa zmenil názov organizácie na Svetovú bedmintonovú federáciu (BWF). 

Najprv sa ústredie nachádzalo v Cheltenhame (Spojené kráľovstvo). Neskôr bolo presunuté do Kuala Lumpur v Malajzii 1. októbra 2005. 

Prezidentkou BWF je Patama Leeswadtrakul z Thajska. Svetová bedmintonová federácia má v súčasnosti 202 členských krajín, ktoré sú organizované v piatich kontinentálnych federáciách.

 Kontinentálne federácie 
náhľad|Mapa sveta s piatimi bedmintonovými konfederáciami.
Svetová bedmintonová federácia spolupracuje s regionálnymi riadiacimi orgánmi na propagácii a rozvoji bedmintonu po celom svete. Na jednotlivých kontinentoch sú to tieto konfederácie:
Región Konfederácia Počet členov Ázia Badminton Asia (BA) 45 Európa Badminton Europe (BE) 53 Amerika Badminton Pan America (BPA) 38 Afrika Badminton Confederation of Africa (BCA) 49 Oceánia Badminton Oceania (BO) 17 Spolu 202

 Prezidenti 
Zoznam prezidentov od roku 1934:
 Por. Roky Meno Krajina 1 19341955 George Alan Thomas Spojené kráľovstvo 2 19551957 John Plunkett-Dillon Írsko 3 19571959 Brigadier Bruce Hay Spojené kráľovstvo 4 19591961 A. C. J. van Vossen Holandsko 5 19611963 John McCallum Írsko 6 19631965 Nils Peder Kristensen Dánsko 7 19651969 David Bloomer Spojené kráľovstvo 8 19691971 Humphrey Chilton Spojené kráľovstvo 9 19711974 Ferry Sonneville Indonézia 10 19741976 Stuart Wyatt Spojené kráľovstvo 11 19761981 Stellan Mohlin Švédsko 12 19811984 Craig Reedie Spojené kráľovstvo 13 19841986 Poul-Erik Nielsen Dánsko 14 19861990 Ian Palmer Nový Zéland 15 19901993 Arthur Jones Spojené kráľovstvo 16 19932001 Lu Šeng-žung Čína 17 20012005 Korn Dabbaransi Thajsko 18 20052013 Kang Young-Joong Kórejská republika 19 20132025 Poul-Erik Høyer Larsen Dánsko 20 2025 Patama Leeswadtrakul Thajsko

 Rebríčky 
Rebríček BWF a juniorský rebríček BWF sú zostavované pre určenie poradia najlepších bedmintonistov sveta v jednotlivých kategóriach a disciplínach. Rebríček BWF sa taktiež používa pre nasadzovanie hráčov na turnaje schválené BWF. Body sa prideľujú na základe výsledkoch všetkých turnajov, ktorých sa hráč zúčastnil za posledných 52 týždňov. Juniorský rebríček tvoria len hráči do 19 rokov.

 Turnaje 
 Grade 1 
BWF pravidelne organizuje 7 hlavných medzinárodných bedmintonových podujatí a 2 podujatia pre para-bedminton:

Hlavné turnaje:
 Majstrovstvá sveta BWF
 Thomas Cup (Majstrovstvá sveta mužských družstiev v bedmintone)
 Uber Cup (Majstrovstvá sveta ženských družstiev v bedmintone)
 Sudirman Cup (Majstrovstvá sveta zmiešaných družstiev v bedmintone)
 Olympijské hry v spolupráci s Medzinárodným olympijským výborom (súčasťou hier od olympijských hier v Barcelone 1992)

Ďalšie turnaje:
 Majstrovstvá sveta juniorov
 Majstrovstvá sveta seniorov

Turnaje v parabedmintone:
 Majstrovstvá sveta v parabedmintone
 Paralympijské hry v spolupráci s Medzinárodným paralympijským výborom (súčasťou hier od paralympijských hier v Tokiu 2020)

 Grade 2 
Turnaje Grade 2, známe ako BWF World Tour, sú rozdelené do 6 úrovni (Level 1-6) s rôznymi bodmi do svetového rebríčka a peňažnými odmenami:

 Level 1: Finále BWF World Tour (prize money $3,000,000)
 Level 2: BWF World Tour Super 1000 (prize money $1,450,000)
 Level 3: BWF World Tour Super 750 (prize money $950,000)
 Level 4: BWF World Tour Super 500 (prize money $475,000)
 Level 5: BWF World Tour Super 300 (prize money $240,000)
 Level 6: BWF Tour Super 100 (prize money $110,000)

V rokoch 2007 až do roku 2017 a konali turnaje: Super Series Premier, Super Series, Grand Prix Gold, Grand Prix.

 Grade 3 
Turnaje Grade 3, známe ako BWF Continental Circuit, sú rozdelené do 3 úrovní v tomto poradí:

 BWF International Challenge
 BWF International Series
 BWF Future Series

 Logo 
V priebehu rokov mala organizácia niekoľko lôg. Pôvodne sa používalo logo IBF. Ako BWF bolo v roku 2007 prijaté BWF logo. V roku 2012 sa prijalo nové, zjednodušené logo, ktoré je aktuálne doteraz.

 Publikácie 
 World Badminton (Journal)
 The IBF Handbook

 Referencie 

 Externé odkazy 
 BWF Corporate
 BWF Tournament Software

Kategória:Bedminton
Kategória:Medzinárodné športové organizácie